b'\n_START_ARTICLE_\nBelerofont\n_START_PARAGRAPH_\nBelerofont [belerof\xc3\xb3nt] (starogr\xc5\xa1ko \xce\x92\xce\xb5\xce\xbb\xce\xbb\xce\xb5\xcf\x81\xce\xbf\xcf\x86\xe1\xbf\xb6\xce\xbd: belerof\xc3\xb4n) je v gr\xc5\xa1ki mitologiji sin korintskega kralja Glavka in Evrimede ter Sizifov vnuk, sprva imenovan Hiponoos. Homer ga opeva v \xc5\xa1estem spevu Iliade._NEWLINE_Ubil je korintskega kralja Belera (po tem je dobil ime \xe2\x80\x98\xe2\x80\x99Belerov ubijalec\xe2\x80\x99\xe2\x80\x99) in se nato zatekel v Argos h kralju Projtu. Projtova \xc5\xbeena Anteja (ali Steneboja) ga je zapeljevala in ga, ker jo je zavrnil, zato\xc5\xbeila mo\xc5\xbeu, \xc4\x8de\xc5\xa1 da ji je storil silo. Projt ga je zato napotil v Likijo k svojemu tastu Jobatu in mu v pismu naro\xc4\x8dil naj ga ubije. Ta ga je poslal v boj proti Himeri. Ker je Belerofont po\xc5\xa1ast ubil, je dobil \xc5\xa1e nove naloge. Ko je Jobat ugotovil, da so mu pri tem pomagali bogovi, mu je za nagrado dal h\xc4\x8der Filonoo za \xc5\xbeeno in pol kraljestva. _NEWLINE_V drugih mitih je Belerofont je ukrotil tudi krilatega konja Pegaza, pri \xc4\x8demer mu je pomagala Atena in nadaljeval svoje podvige. Postal je prevzeten in se nameraval s Pegazom povzpeti na Olimp. Za kazen je strmoglavili in se ubil. Po drugi razli\xc4\x8dici so ga bogovi pohabili in je umrl kot brezdomec._NEWLINE_Njegov kult so \xc4\x8dastili predvsem na Peloponezu'